|  |  |  |  |  |
| --- | --- | --- | --- | --- |
| **Становище на**  **администрацията на Министерския съвет**  *Съгласуването се извършва на основание чл. 21, ал. 5 от Закона за нормативните актове* | | | | |
| **Проект на акт:** | | | **Вид оценка:** |  |
| Решение на Министерския съвет за изменение и допълнение на Закона за кадастъра и имотния регистър | | |
| **Становище по ред:** |  |
| **Номер и дата:** |  |
| **В отговор на №:** | 90-03-775-13/04.10.2024 г. |
| **Институция:** | Министерство на регионалното развитие и благоустройството |
| **Диспозитив:** |  | | | |
| **Основание:** |  | от Устройствения правилник на Министерския съвет и на неговата администрация | | |

|  |
| --- |
| По законодателната инициатива Напомняме, че е добра практика и реална мярка за намаляване на честите промени в законите, когато се подготвят промени в съответния закон/кодекс, да се направи преглед на всички предложения за промени в този закон и в случай, че тези предложения отговарят на визията на МРРБ (в конкретния случай) и на изпълняваните политики в областта – то тези предложения могат да бъдат включени в настоящия законопроект за изменение и допълнение на Закона за кадастъра и имотния регистър (ЗКИР). В тази връзка предлагаме да бъде извършен преглед на внесените в Народно събрание законопроекти и в случай, че има предложения, съвпадащи с приоритетите на МРРБ в областта, те също да бъдат включени в общ законопроект. Справка в системата на Народното събрание показва, че в рамките на 50-то Народно събрание са внесени 2 законопроекта за промени в ЗКИР, както следва: № [50-454-01-82](https://parliament.bg/bg/bills/ID/165769) и № [50-454-01-83](https://parliament.bg/bg/bills/ID/165770). Относно раздел 1 „Проблем/проблеми за решаване“: Предлагаме изложението на т. 1.3. „Посочете защо действащата нормативна рамка…“ към Проблем 1 „Действащият модел по предоставяне на…“ да се допълни чрез посочване на относимите към ЗКИР мерки от Плана за намаляване на административната тежест, приет с Решение № 233 на Министерския съвет от 29 март 2024 г., а именно:   * Мярка № 182 „Увеличаване на обхвата на получаващите по служебен път кадастрални данни за целите на комплексното административно обслужване“; * Мярка № 183 „Опростяване на административното производство по вписване в Имотния регистър“; * Мярка № 184 „Осигуряване по служебен път на кадастрални данни“; * Мярка № 185 „Служебно събиране на информация в административното производство по вписване в Имотния регистър“.  Относно раздел 4 „Варианти на действие. Анализ на въздействията“: Предлагаме изложението на Вариант 1 „Приемане на проект…“ по Проблем 1 „Действащият модел по предоставяне на…“ да се допълни с информация за промени, които се предвижда да бъдат направени в други закони, в които се изискват копия от документи, съдържащи кадастрални данни. Също така посочете подход на действие спрямо относимите разпоредби на подзаконовата нормативна рамка към съответните закони, които ще бъдат променени. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ДИРЕКТОР НА ДИРЕКЦИЯ**  **„МОДЕРНИЗАЦИЯ НА АДМИНИСТРАЦИЯТА“:**  **ИСКРЕН ИВАНОВ** |